 **Zápisnica**

**z riadneho OZ konaného dňa 28.12.2022 o 13.00 hodine v Kultúrnom dome v Kotmanovej**

**Prítomní poslanci: Občania :**

Štefan Stankovič Alena Chlebničanová Miroslav Brada

Peter Tušim

Ján Karman

Pavel Malček

Starostka obce – Mgr. Mária Oravcová

Kontrolórka obce – Ing. Gabriela Fabiánová - ospravedlnená

Pracovníčka obce – Iveta Belicová

**Program rokovania OZ**

1. Otvorenie zasadnutia.
2. Určenie zapisovateľa a overovateľov zápisnice.
3. Kontrola plnenia uznesení
4. Stanovisko hlavnej kontrolórky obce k návrhu rozpočtu obce Kotmanová na rok 2023
5. Návrh rozpočtu obce Kotmanová na rok 2023 a výhľad na roky 2024-2025
6. Rozpočtové opatrenie č. 4/2022

7. Plán kontrolnej činnosti hlavnej kontrolórky obce Kotmanová na rok 2023

8. Príkaz na vykonanie inventarizácie.

9. Vyhlásenie voľby hlavného kontrolóra obce Kotmanová

10. Informácia starostky o činnosti obecného úradu

11. Diskusia, Rôzne

12. Uznesenie

13. Záver

**1/ bod*: Otvorenie zasadnutia***

Starostka obce privítala prítomných poslancov OZ a podľa prezenčnej listiny konštatovala, že sú prítomní všetci piati poslanci a OZ je uznášaniaschopné. Otvorila riadne zasadnutie obecného zastupiteľstva v Kotmanovej, ktoré sa konalo v súlade s ustanovením § 13 ods. 4 písmeno. a/ zákona NRSR č. 369/1990 Zb. o obecnom zriadení v znení neskorších predpisov a noviel, ktoré bolo zvolané písomnou pozvánkou aj s programom zasadnutia. Pozvánka na OZ bola zverejnená na obecnej tabuli a webovom sídle obce.

Starostka dala hlasovať za návrh programu zasadnutia.

**Uznesenie č. 10/2022 - nové OZ zo dňa 28.12.2022**

Obecné zastupiteľstvo v Kotmanovej

**SCHVAĽUJE**program rokovania bez zmien podľa priloženej pozvánky.

HLASOVANIE:

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

Poslanci nepredložili požiadavku na doplnenie programu. Rokovanie sa riadilo schváleným programom.

**2/ bod*: Určenie zapisovateľa a overovateľov zápisnice***

Za zapisovateľa zápisnice určila starostka pracovníčku OcÚ Ivetu Belicovú za overovateľov zápisnice poslancov Petra Tušima a Štefana Stankoviča.

**Uznesenie č. 11/2022 - nové OZ zo dňa 28.12.2022**

Obecné zastupiteľstvo v Kotmanovej

**BERIE NA VEDOMIE**

a) zapisovateľku zápisnice – Iveta Belicová

b/ overovateľov zápisnice – Peter Tušim, Štefan Stankovič

HLASOVANIE:

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**3/ bod***:* ***Kontrola plnenia uznesení.***

Informáciu o plnení uznesení predložila starostka obce. Na predchádzajúcom OZ neboli

prijaté žiadne ukladacie uznesenia.

**Uznesenie č. 12/2022 - nové OZ zo dňa 28.12.2022**

Obecné zastupiteľstvo v Kotmanovej

**BERIE NA VEDOMIE**informáciu o plnení uznesení

HLASOVANIE:

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**4/ bod: *Stanovisko HK obce k návrhu rozpočtu na rok 2023***

Hlavná kontrolórka obce Ing. Fabiánová vypracovala stanovisko k návrhu rozpočtu obce Kotmanová na rok 2023, kde sa v závere uvádza „ *Konštatujem, že návrh viacročného rozpočtu obce na roky 2023-2025 spĺňa ustanovenia § 9 a ustanovenia § 10 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a****odporúčam obecnému zastupiteľstvu predložený návrh rozpočtu schváliť. „***

**Uznesenie č. 13/2022 - nové OZ zo dňa 28.12.2022**

Obecné zastupiteľstvo v Kotmanovej

**BERIE NA VEDOMIE**stanovisko hlavnej kontrolórky k návrhu rozpočtu na roky 2023-2025

HLASOVANIE:

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené

**5/ bod*: Návrh rozpočtu obce Kotmanová na rok 2023-2025***

Návrh rozpočtu obce Kotmanová bol zverejnený na úradnej tabuli a web sídle obce

Kotmanová od 6.12.2022. K rozpočtu obce neboli prijaté žiadne pripomienky a návrhy ani zo strany poslancov OZ, ani zo strany obyvateľov obce.

**Uznesenie č. 14/2022 - nové OZ zo dňa 28.12.2022**

Obecné zastupiteľstvo v Kotmanovej

***A : SCHVAĽUJE :***

a) Rozpočet obce Kotmanová na rok 2023 – ako **záväzný**

b) Rozpočet obce Kotmanová na roky 2024-2025 – ako **nezáväzný**

***B : UPÚŠŤA :*** od tvorby programového rozpočtu

**HLASOVANIE:**

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**6/ bod** **: *Rozpočtové opatrenie č. 4/2022.***

Návrh na 4. zmenu rozpočtu predniesla Iveta Belicová-pracovníčka OcÚ. Návrh rozpočtového opatrenia bol súčasťou pozvánky pre poslancov OZ. Návrh na 4. zmenu rozpočtu počíta s úpravou čerpania rezervného fondu a príjmom transferu so ŠR

**Uznesenie č. 15/2022- nové OZ zo dňa 28.12.2022**

Obecné zastupiteľstvo v Kotmanovej

v  súlade s § 11 ods. 4 písm. b) zákona č. 369/1990 Zb. o obecnom zriadení v znení neskorších predpisov a na základe ods. 2 písmena a),b) a c) § 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

***SCHVAĽUJE*** rozpočtové opatrenie č. 4/2022

a) povolené prekročenie bežných príjmov o 2 494 ,-- € (transfer voľby, odmena VKZ)

b) povolené prekročenie bežných výdavkov o 2 494,-- € (voľby, odmena VKZ)

c) presun rozpočtovaných položiek v rámci schváleného upraveného rozpočtu

d) zníženie príjmových finančných operácii (prostriedky z RF) o 42 000,-- €

e) zníženie kapitálových výdavkov (z prostriedkov RF) o 42 000,-- €

f) rozpočet po zmenách zostáva vyrovnaný vo výške 125 478,-- €

**HLASOVANIE:**

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**7/ bod** **: *Plán kontrolnej činnosti HK obce na rok 2023***

Hlavná kontrolórka obce Ing. Fábiánová vypracovala plán kontrolnej činnosti hlavnej kontrolórky obce Kotmanová na rok 2023, ktorý bol zverejnený na úradnej tabuli a web sídle obce od 6.12.2022. Keďže HK sa z účasti na OZ ospravedlnila kvôli chorobe, s plánom kontrolnej činnosti HK obce na rok 2023 poslancov oboznámila starostka obce.

Poslanci nemali k plánu pripomienky ani návrhy na doplnenie kontrolnej činnosti. Starostka dala hlasovať za návrh uznesenia.

**Uznesenie č. 16/2022 - nové OZ zo dňa 28.12.2022**

Obecné zastupiteľstvo v Kotmanovej

***SCHVAĽUJE*** plán kontrolnej činnosti hlavnej kontrolórky obce na rok 2023

**HLASOVANIE:**

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**8/ bod** **: *Príkaz na vykonanie inventarizácie***

Starostka obce vydala dňa 12.12.2022 príkaz na vykonanie inventarizácie majetku, záväzkov, rozdielu majetku a záväzkov ku dňu 31.12.2022. Za predsedu komisie menovala poslanca Petra Tušima a za členov všetkých poslancov, pracovníčku obecného úradu aj samú seba. Starostka dala hlasovať za návrh uznesenia.

**Uznesenie č. 17/2022- nové OZ zo dňa 28.12.2022**

Obecné zastupiteľstvo v Kotmanovej

***BERIE NA VEDOMIE*** príkaz na vykonanie inventarizácie k 31.12.2022

**HLASOVANIE:**

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**9/ bod** **: *Vyhlásenie voľby hlavného kontrolóra obce***

Starostka informovala poslancov, že 6.3.2023 končí funkčné obdobie hlavného kontrolóra obce a preto je potrebné vyhlásiť voľbu hlavného kontrolóra.

**Uznesenie č. 18/2022 - nové OZ zo dňa 28.12.2022**

Obecné zastupiteľstvo v Kotmanovej

***A.) VYHLASUJE***

deň konania voľby Hlavného kontrolóra obce Kotmanová na deň 22.2.2023 o 16.00 hodine,

pričom voľba sa uskutoční v rámci zasadnutia Obecného zastupiteľstva obce Kotmanová.

Pracovný úväzok hlavného kontrolóra: úväzok 10 % mesačného pracovného času

***B.) ŽIADA***

starostku obce Kotmanová, aby v termíne podľa § 18a zákona č. 369/1990 Zb o obecnom zriadení v platnom znení zabezpečila vyhlásenie voľby hlavného kontrolóra obce Kotmanová na úradnej tabuli obce a spôsobom v mieste obvyklým

***C.) USTANOVUJE***

náležitosti a prílohy prihlášky :

1. osobné údaje kandidáta (meno, priezvisko, titul, bydlisko, kontaktný údaj)

2. písomný súhlas kandidáta na spracovanie osobných údajov podľa zákona č.18/2018 Z .z.

o ochrane osobných údajov v platnom znení na účely voľby hlavného kontrolóra obce

3. výpis z registra trestov nie starší ako 3 mesiace

4. doklad o najvyššom dosiahnutom vzdelaní

5. štruktúrovaný profesijný životopis s prehľadom o doterajšej praxi s uvedením pracovnej

pozície

**HLASOVANIE:**

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**10/ bod** **: *Informácia starostky o činnosti obecného úradu***

Starostka informovala poslancov :

\* začalo sa s rekonštrukciou autobusových zastávok

\* v blízkej budúcnosti sa uskutoční výrub smreka v parku, povolenie na výrub nám bude robiť

obec Píla. Starostka len pripomenula poslancom OZ, že pred podaním žiadosti o výrub

musela obec získať písomný súhlas od spoluvlastníkov pozemkov, nakoľko pozemky v parku

nie sú vo vlastníctve obce

\* dňa 21.1.2023 sa uskutoční referendum, obec koná prípravy s uskutočnením referenda

\* starostka oslovila poslancov, aby apelovali na občanov obce, aby sa zapojili do

dotazníkového prieskumu s ktorým sme oslovili občanov, ktorý bude slúžiť k vypracovaniu

PRO Kotmanová na roky 2023-2027, ktorým sa bude určovať ďalšie smerovanie obce

ktoré môžu občania týmto spôsobom ovplyvniť.

K bodu 10 prijali poslanci OZ nasledovné uznesenie

\* starostka obce po znovuzvolení za starostku obce v zmysle zákona predložila dňa 28.11.2022

majetkové priznanie . Mandátová komisia vzala predloženie majetkového priznania na

vedomie.

**Uznesenie č. 19/2022 - nové OZ zo dňa 28.12.2022**

Obecné zastupiteľstvo v Kotmanovej

***BERIE NA VEDOMIE*** informáciu starostky obce o činnosti obecného úradu

**HLASOVANIE:**

Prítomní : 5

Za : 5 (Štefan Stankovič, Miroslav Brada, Peter Tušim, Pavel Malček, Ján Karman)

Proti: 0 Zdržal sa: 0

Uznesenie bolo schválené.

**11/ bod** **: *Diskusia, rôzne***

- pani Chlebničanová-v  rámci tohto bodu vystúpila občianka p. Chlebničanová s návrhom, či by sa nemohol do domu smútku zaviesť plyn.

- poslanec Tušim- je to zbytočná investícia, však v dome smútku nemusí byť teplo, bolo by to určite veľmi nákladné

- poslanec Karman- ak by sme to chceli poriešiť, zvoľme radšej lacnejšiu variantu- elektrické radiátory, ktoré by sme používali v prípade veľkej zimy

**12/ bod** **: *Uznesenia***

Jednotlivé prijaté uznesenia prečítala zapisovateľka pani Iveta Belicová

**13/ bod** **: *Záver***

Po vyčerpaní všetkých bodov rokovania starostka poďakovala všetkým prítomným a zasadnutie OZ ukončila o 14.40 hodine.

Zapísala : 28.12.2022

Iveta Belicová ........................................................

Overovatelia :

Peter Tušim .......................................................

Štefan Stankovič ..........................................................